A)

Районът на производство на гроздето, подходящо за производство на вината „Conegliano Valdobbiadene — Prosecco“, предвидени в член 1, точка 1), включва хълмистата територия на следните общини: Conegliano — San Vendemiano — Colle Umberto — Vittorio Veneto — Tarzo — Cison di Valmarino — San Pietro di Feletto — Refrontolo — Susegana — Pieve di Soligo— Farra di Soligo — Follina — Miane — Vidor — Valdobbiadene. По-конкретно този район е със следните очертания: отправната точка на описанието на границите му е селището Fornace (надморска височина 175 m) на около три километра на запад от Valdobbiadene, където административната граница на общините Valdobbiadene и Segusino пресича пътя Valdobbiadene — Segusino. След това очертанието следва административната граница на тези общини до Col Antich, където достига до изолинията на височина 500 m, която следва до Ca’ Pardolin, близо до Combai. Оттам се отделя от височина 500 m, преминава по пътечката, водеща до площада на селото, като пресича най-напред via Cimavilla, след което via Trieste. След това следва пътя, който води до църквата, стига до заслона Duel и следвайки хребета на хълма, пресича пътя Miane — Campea. Изкачва се отново към връх Tenade и като следва хребета на прохода, стига до селището Tre Ponti, разположено на пътя Follina — Pieve di Soligo. След като пресече пътя, очертанието продължава отново нагоре по хълма Croda di Zuel и като следва хребета, минава пред параклиса S. Lucia на надморска височина от 356 m, пред „Zuel di là“ и пред Resera; след това продължава по пътя Resera — Tarzo до отклонението за пътя Revine — Tarzo. След разклонението очертанието следва този път и стига до Tarzo, след това до Corbanese, до кръстовището с пътя Refrontolo — Cozzuolo в селището Ponte Maset. След това продължава по разделителната линия между общините Tarzo и Vittorio Veneto, докато достигне до селския път, наречен „dei Piai“, и до Perdonanze. Следва този път до мястото на прекосяване на ручея Cervada, спуска се по протежение на Cervada до пресечната точка с пътя Cozzuolo — Vittorio Veneto и продължава в посока на този град до кръстовището с пътя, който води от Conegliano до центъра на Vittorio Veneto; след това се спуска към Conegliano до S. Giacomo di Veglia и оттам се насочва към S. Martino di Colle Umberto. След селището Campion завива надясно по общинския път S. Martino, достига до прохода Umberto, като след това се спуска по първокласния път 51 (наречен Alemagna) до пункт за плащане № 5 и продължава към Conegliano. При разклонението Gai, след кръстовището с пътя Pontebbana или национално шосе № 13, то следва новия околовръстен път на град Conegliano и стига до национално шосе № 13 в селището Ferrera. След това разклонение очертанието достига до Susegana, преди да продължи на излизане от селото косо на запад покрай пътя, който води до Colfosco, наречен още пътят Barca. От Colfosco очертанието следва пътя „Mercatelli“, продължава до разклонението за Falze’ и завива в посока Pieve di Soligo по протежението на стария път (Ponte Priula — Pieve di Soligo, който излиза на via Chisini). След като прекоси градския център, очертанието следва via Schiratti и стига до Soligo, след това завива наляво по главния път Soligo — Ponte di Vidor. След това пресича Farra di Soligo, Col S. Martino, Colbertaldo, Vidor, стига до Ponte di Vidor, който остава вляво от него, и достига до Bigolino. След Bigolino очертанието излиза от пътя, който води до Valdobbiadene, завива наляво и следва общинския път за електрическата централа ENEL, като достига до селото Villanova до мястото на пресичане на потока La Roggia. След това следва потока до алувиалното плато, което се извисява рязко над реката Piave, продължава по ръба на платото (вж. картата на района „Определяне на очертанията на алувиалното плато“, включена в приложението), като се изкачва по пътя Valdobbiadene — Segusino на нивото на параклиса S. Giovanni, след S. Vito; оттам следва главния път Valdobbiadene — Segusino и достига до селището Fornace, като по този начин затваря периметъра на определения географски район.